Quake II
Her er der ingen dikkedarer. Du starter med dit våben – en pistol – og så er det bare med at få ram på alt, hvad der bevæger sig i de dunkle gange og rum, du befinder dig i. 

Når en fjende er nedlagt, så løb hen over ham. Så får du nemlig hans våben, og det kan meget vel være noget bedre, end det du har i forvejen. På samme måde skal du holde øje med, om der ligger medicinkasser eller kasser med ammunition på din vej. Saml så meget, du kan. Det nytter.

Gå frem eller tilbage	Pil op eller pil ned
Drej til højre eller venstre	Pil til højre eller venstre
Tag et skridt til siden	, eller .
Se op			Page Down
Se ned			Delete
Hop				Mellemrum
Duk				C
Skyd				Ctrl eller venstre museknap
Skift våben			Tasterne 1 til 9
Oversigt over udstyr	Tab
Brug genstand		Enter
Smid genstand		Backspace

Grafisk er Quake 2 tydeligvis af ældre dato. Men hvis du klikker på Video i hovedmenuen, kan du justere opløsningen, så det kommer til at se bedre ud. Prøv dig frem, for hvis du sætter opløsningen for højt, risikerer du, at din computer har svært ved at følge med. Og det duer ikke, for det er alfa og omega, at du kan reagere hurtigt. Ellers dør du meget hurtigt.